เปิดเมนู 13 หุ้นร้อน SET ทรงตัว เน้นเล่นรอบ เก็งกำไร
นักวิเคราะห์มองดัชนีหุ้นไทย (SET) วันนี้ยังทรงตัวในกรอบ การลงทุนเน้นเก็งกำไรระยะสั้น ขณะที่ปัจจัยการเมืองในประเทศจะเริ่มมีผลต่อดัชนีมากขึ้นในสัปดาห์หน้า
17 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.28 บาทต่อเหรียญ ขณะที่ตลาดหุ้นเอเชียเคลื่อนไหวทั้งในแดนบวกและลบ นักวิเคราะห์มองดัชนีหุ้นไทย (SET) วันนี้ยังทรงตัวในกรอบ การลงทุนเน้นเก็งกำไรระยะสั้น ขณะที่ปัจจัยการเมืองในประเทศจะเริ่มมีผลต่อดัชนีมากขึ้นในสัปดาห์หน้า  ส่วนการประชุม กนง. คาดว่าจะมีมติคงอัตราดอกเบี้ย หุ้นเด่นเลือก STAR, TTA, TOP, SPRC, ESSO, BEAUTY, WORK, RCL, JMT, KCE, IVL, BDMS และ PSL
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยถึงตลาดหุ้นไทยเช้านี้ (16 ส.ค.) คาดว่าจะแกว่งในกรอบ เนื่องจากสถานการณ์ในเกาหลีเหนือคงจะยังไม่จบเพียงแค่ไม่พูดถึงชั่วคราว พร้อมให้ติดตามวันนี้ FOMC จะเปิดเผยรายงานการประชุมงวดที่ผ่านมา โดยให้จับตาว่าจะมีการพูดถึงการปรับลดขนาดของมาตรการผ่อนคลายเชิงปริมาณ (QE) หรือไม่
นอกจากนี้แนะนำให้ติดตามการประชุมคณะกรรมการนโยบายการเงิน (กนง.) ซึ่งคาดว่าจะคงอัตราดอกเบี้ย แต่ปัจจุบันจะเห็นได้ว่าเงินบาทแข็งค่าเกินไป ซึ่งหากจะให้อ่อนค่าลงคงต้องลดอัตราดอกเบี้ย แต่วันนี้เงินบาทอ่อนค่าลงเล็กน้อย อีกทั้งวันนี้จะเป็นวันสุดท้ายของการประกาศผลประกอบการของบริษัทจดทะเบียน ซึ่งคงจะมีการเลือกเล่นหุ้นตามงบฯที่ออกมาดีอย่าง STAR, TTA เป็นต้น และวันนี้จะมีหุ้น INTUCH ขึ้นเครื่องหมาย XD เพื่อจ่ายปันผล ซึ่งจะมีผลต่อดัชนีฯราว 0.40 จุด พร้อมให้แนวรับ 1,555-1,560 จุด ส่วนแนวต้าน 1,570-1,575 จุด
บล.ธนชาต ระบุในบทวิเคราะห์ (16 ส.ค.) ผลการดำเนินงานบริษัทจดทะเบียน 2Q17 ส่วนใหญ่ดีกว่าคาดขณะที่ Valuation ตลาดที่น่าสนใจมากขึ้นปีหน้า และความกังวลเกาหลีเหนือลดลง จะ “จำกัด” downside risk ของตลาดที่ 1,555 +/- จุด มองเป็นโอกาส “ซื้อ” 1) กลุ่มหุ้นที่กำไร 2Q17 ออกมาดี และ 2) กลุ่มโรงกลั่นที่ได้ผลดีจากค่าการกลั่นสูง
1.”ซื้อ” กลุ่มโรงกลั่น อย่าง TOP SPRC และ ESSO จาก 1) คาดกำไร 2H17 เร่งตัวขึ้นจากค่าการกลั่นสูง US$7-8/bbl 2) โอกาสขาดทุนจากสต็อกน้ำมันจำกัดอิง Brent เฉลี่ย US$46.3/bbl ในเดือน มิ.ย. 3) Valuation “ไม่แพง” ที่ PE17 5.6 – 9.6 เท่า ขณะที่ให้ผลตอบแทนจากเงินปันผลสูง 5.2 – 9.3%
2.”ซื้อ” กลุ่มหุ้นที่ผลการดำเนินงาน 2Q17 ออกมาดี และมีโอกาสที่ consensus ปรับประมาณการกำไรขึ้น ได้แก่ : BEAUTY (อาจมี correction แต่ downside จำกัด 13 บาท) LH (ปันผลระหว่างกาลสูง 4% XD 23 ส.ค.นี้) WORK  รวมไปถึงกลุ่มหุ้นที่เป็น non-coverage อย่าง RCL JMT
บล.แอพเพิล เวลธ์ ระบุในบทวิเคราะห์ (16 ส.ค.) ประเมินดัชนี SET ยังมีกรอบแนวรับที่ 1,560 จุด และแนวต้าน 1,580 จุด ให้น้ำหนักเพียงเก็งกำไรระยะสั้น เนื่องจากปัจจัยการเมืองในประเทศจะเริ่มมีผลต่อดัชนีมากขึ้นในสัปดาห์หน้า แนะนำซื้อเก็งกำไรหุ้นที่มีสัญญาณบวกทางเทคนิค เช่น KCE, IVL, BDMS, PSL